b'\n_START_ARTICLE_\nFunafutin suojelualue\n_START_PARAGRAPH_\nFunafutin suojelualue (Funafuti Conservation Area, FCA) eli Funafutin merensuojelualue (Funafuti Marine Conservation Area) on luonnonsuojelualue Funafutin atollin l\xc3\xa4nsiosissa, Tuvalulla, Tyynell\xc3\xa4merell\xc3\xa4. Sen pinta-ala on 33 km\xc2\xb2. Alueella on kuusi asumatonta luotoa ja noin 20\xc2\xa0% Funafutin riutoista._NEWLINE_Funafutin suojelualue perustettiin kes\xc3\xa4kuussa 1996 ja sit\xc3\xa4 rahoittaa Etel\xc3\xa4-Tyynenmeren alueellinen ymp\xc3\xa4rist\xc3\xb6ohjelma. Alueen el\xc3\xa4imist\xc3\xb6\xc3\xa4 ovat muun muassa kilpikonnat, delfiinit ja paholaisrauskut.'